OpenLLM-France/wikimedia huggingface dataset:
# Viking (motor de coet)

El Viking és un motor coet bipropel·lent europeu, i va equipar la primera i segona etapes dels coets orbitals Ariane 1 a 4. Utilitzava propel·lents hipergòlics: Tetraòxid de dinitrogeni i UH 25 (una barreja del 75% UDMH i 25% d'hidrazina)
Els coets Arianes de les versions 1 a 4 van realitzar 144 llançaments; utilitzant en total 958 motor coet Viking. D'aquests només dos motors van fallar.
Una característica inususal dels motors Viking eren el seu dipòsit i bobma d'aigua. Aquesta s'utilitzava per a refrigerar els gasos d'escapament del generador de gas. Se'ls injectava aigua a 620 °C abans d'utilitzar-los per a accionar les tres bobmes coaxials (per a l'aigu, combustible i oxidant). L'aigua també s'utilitzava com a fluïd hidràulic per accionar les vàlvules.

## Versions i especificacions

| Versió | Viking 2 | Viking 2B | Viking 4 | Viking 4B | Viking 5C | Viking 6 |
| Alçada | 2,87 m | 2,87 m | 3,51 m | 3,51 m | 2,87 m | 2,87 m |
| Diàmetre | 0,95 m | 0,99 m | 1,70 m | 1,70 m | 0,99 m | 0,99 m |
| Massa | 776 kg | 776 kg | 826 kg | 826 kg | 826 kg | 826 kg |
| Propel·lents | Tetraòxid de dinitrogen i UDMH en proporació 1,86:1 | Tetraòxid de dinitrogeni UH 25 en proporació 1,70:1 | Tetraòxid de dinitrogen i UDMH en proporació 1,86:1 | Tetraòxid de dinitrogen UH 25 en proporacióo 1,70:1 | Tetraòxid de dinitrogen UH 25 en proporació 1,70:1 | Tetraòxid de dinitrogen UH 25 en proporació 1,71:1 |
| Consum de combustible | 250 kg/s | ca. 275 kg/s | ca. 275 kg/s | 273 kg/s | 244 kg/s | ca. 275 kg/s |
| Rendiment de la turbina | 2.500 kW a 10.000 rpm | 2.500 kW a 10.000 rpm | 2.500 kW a 10.000 rpm | 2.500 kW a 10.000 rpm | 2.500 kW a 10.000 rpm | 2.500 kW a 10.000 rpm |
| Impuls al buit | 690 kN | ? | 713 kN | 805 kN | 758 kN | 750 kN |
| Impuls a nivell del mar | 611 kN | 643 kN | - | - | 678 kN | ? |
| Ús | Ariane 1 | Ariane 2, 3 | Ariane 1 | Ariane 2 – 4 | Ariane 4 | PAL (accelerador de combustible líquid de l'Ariane 4) |

## Referències

* ↑ George Paul Sutton, "History of Liquid Propellant Rocket Engines", p. 798
* ↑ «News Archive 2009 Viking engine». Arxivat de l'original el 2018-01-10. [Consulta: 6 novembre 2020].
* ↑ Souchier, A..Drakkar Ariane 1st stage - The concept and its originality , AA(Societe Europeenne de Propulsion, Vernon, Eure, France) International Astronautical Federation, International Astronautical Congress, 27th, Anaheim, Calif., Oct. 10–16, 1976, 4 p.
* ↑ Guy Collins. "Europe in Space", p. 51
* ↑ George Paul Sutton, "History of Liquid Propellant Rocket Engines", p. 799
* ↑ «Archived copy». Arxivat de l'original el 2015-08-24. [Consulta: 14 agost 2015].
* ↑ «Archived copy». Arxivat de l'original el 2015-08-24. [Consulta: 17 agost 2015].
* ↑ Martin J. L. Turner, "Rocket and Spacecraft Propulsion: Principles, Practice and New Developments", p.90
# Vikash Dhorasoo

Vikash Dhorasoo (10 d'octubre de 1973) és un exfutbolista francès.

## Selecció de França

Va formar part de l'equip francès a la Copa del Món de 2006.

## Referències

* ↑ «Munitis moves, Toni stays». UEFA, 08-08-2006. [Consulta: 17 novembre 2017].
* ↑ FFF profile (francès)
# Eleccions al Parlament Escocès de 2007

Les Eleccions al Parlament escocès de 2007 se celebraren el 3 de maig de 2007, i foren les terceres des de la constitució del parlament el 1999. Les eleccions van coincidir amb les eleccions municipals en tots els municipis d'Escòcia, així com amb les eleccions a l'Assemblea Nacional de Gal·les i eleccions municipals en diverses viles i ciutats d'Anglaterra i Gal·les. Per primer cop guanya les eleccions el nacionalista Alex Salmond (SNP), bé que amb majoria relativa, i fou nomenat primer ministre d'Escòcia.

## Resultats

← Eleccions al Parlament escocès, 2007 → :
| Partit | Vots Constituència | % | Escons | Vots Regionals | % | Escons | Escons totals |
| Partit Nacional Escocès | 664.227 | 32,9 | 21 | 633.401 | 31,0 | 26 | 47 |
| Partit Laborista Escocès | 648.374 | 32,2 | 37 | 595.415 | 29,2 | 9 | 46 |
| Partit Conservador Escocès | 334.743 | 16,6 | 4 | 284.005 | 13,9 | 13 | 17 |
| Liberal Demòcrates Escocesos | 326.232 | 16,2 | 11 | 230.671 | 11,3 | 5 | 16 |
| Partit Verd Escocès | 2.971 | 0,2 | - | 82.584 | 4,0 | 2 | 2 |
| Independent | 25.047 | 1,2 | - | 21,320 | 1,0 | 1 | 1 |
| Scottish Senior Citizens Unity Party | 1.702 | 0,1 | - | 38.743 | 1,9 | - | - |
| Solidaritat | - | - | - | 31.066 | 1,5 | - | - |
| Cristians Escocesos | 4.586 | 0,2 | - | 26.575 | 1,3 | - | - |
| Partit Nacional Britànic | - | - | - | 24.616 | 1,2 | - | - |
| Aliança dels Pobles Cristians | - | - | - | 14.745 | 0,7 | - | - |
| Socialist Labour Party | - | - | - | 14.244 | 0,7 | - | - |
| Partit Socialista Escocès | 525 | - | - | 12.731 | 0,6 | - | - |
| Independence UK | - | - | - | 8.197 | 0,4 | - | - |
| Publican Party | - | - | - | 5.905 | 0,3 | - | - |
| Partit Unionista Escocès | - | - | - | 4.401 | 0,2 | - | - |
| Veu Escocesa | 2.827 | 0,1 | - | 5.995 | 0,3 | - | - |
| Total | 2.026.376 | 52,8 | 73 | 2.042.109 | | 56 | 129 |

## Referències

* ↑ «Scottish elections 2007» (en anglès). BBC, 2007. [Consulta: 24 febrer 2022].

## Enllaços externs

* Eleccions escoceses 2007, al BBC News website
* Eleccions 2007 Arxivat 2007-09-29 a Wayback Machine., a The Herald
* Eleccions a Holyrood, a The Scotsman
# Eleccions al Parlament Basc de 2005

Les eleccions al Parlament Basc de 2005 se celebraren el 17 d'abril de 2005. Amb un cens d'1.799.500 electors, els votants foren 1.223.634 (68%) i 575.866 les abstencions (32%). El PNB es presentà en coalició amb Eusko Alkartasuna i fou la força més votada del Parlament Basc. A mercè d'un pacte amb Ezker Batua-Berdeak i gràcies també a dos vots particulars del PCTB, Juan José Ibarretxe tornà a ser investit lehendakari.
El PP va ser desplaçat com a segona força basca pel PSE-EE. La campanya política fou protagonitzada per la prohibició de Batasuna, qui a última hora va donar suport a la candidatura del desconegut fins aleshores Partit Comunista de les Terres Basques, que va ocupar el seu espai polític.Aralar, una escissió d'Herri Batasuna contraria a la violència de ETA, va aconseguir un escó.
← Eleccions al Parlament Basc, 2005 → :
| Partit | Vots | % | Escons |
| EAJ-PNV – EA | 468.117 | 38,67 | 29 |
| PSE-EE | 274.546 | 22,68 | 18 |
| Partit Popular | 210.614 | 17,40 | 15 |
| PCTV-EHAK | 150.644 | 12,44 | 9 |
| Ezker Batua-Berdeak | 65.023 | 5,37 | 3 |
| Aralar | 28.180 | 2,33 | 1 |
| Unidad Alavesa | 4.117 | 0,34 | |
| Berdeak-PACMA | 4.049 | 0,33 | |
| POSI | 2.354 | 0,19 | |
| Partido Humanista | 1.514 | 0,13 | |
| PUM+J | 1.261 | 0,10 | |
| EKA | 179 | 0,01 | |
A part, es comptabilitzaren 9.001 (0,5%) vots en blanc.

## Enllaços externs

* Web dels resultats electorals al País Basc

## Referències

* ↑ «Los críticos de EH achacan el fracaso electoral a su postura ante ETA» (en castellà). El País [Madrid], 02-06-2001. ISSN: 1134-6582.
# Els cavallers de Stacy

Els cavallers de Stacy (títol original: Stacy's Knights) és una pel·lícula estatunidenca dirigida per Jim Wilson i estrenada l'any 1983. Ha estat doblada al català.

## Argument

Stacy Lancaster té un talent innat pel blackjack. És observat per Will Bonner que s'associa a ell aprenent a comptar les cartes. Es fan notar ràpidament per la direcció d'un casino de Reno on Stacy posa en practica els seus nous coneixements.

## Repartiment

* Andra Millian: Stacy Lancaster
* Kevin Costner: Will Bonner
* Eve Lilith: Jean Dennison
* Mike Reynolds: Shecky Poole
* Garth Howard: Mr. C.
* Ed Semenza: The Kid
* Shashawnee Hall: una recluta

## Referències

* ↑ esadir.cat. Els cavallers de Stacy. esadir.cat.
* ↑ «Stacy's Knights». IMDb.
# Videomosaic

Un videomosaic (del francès «mosaïque vidéo» o «vidéomosaïque» i comunament anomenat «videowall» de l'anglès, literalment «mur de vídeo»), és una multi-pantalla de vídeo que es compon de diversos pantalles, projectors de vídeo, aparells de televisió o de panells de leds junts, per formar una única gran pantalla. Aquestes pantalles estan penjades en parets en general, o suportades per estructures dissenyades per aquest fi, repartint la imatge en parts proporcionals als monitors que les componen, tenen bisells estrets per tal de minimitzar els muntants - la bretxa entre les zones de visualització activa - i es construeixen amb capacitat de servei a llarg termini. Aquestes pantalles contenen sovint el necessari per apilar més pantalles, juntament amb connexions per poder enviar el senyal de vídeo, i els senyals de control entre pantalles. Un senyal de control pot, per exemple, activar totes les pantalles del mur de vídeo o desactivar-les, també es pot calibrar la brillantor d'una sola pantalla després de seleccionar-la prèviament.

## Notes

* ↑ «Videomosaic». Cercaterm. TERMCAT, Centre de Terminologia.[consulta el 28/5/2011]
# El Prat Gros

* Per a altres significats, vegeu «el Prat Gros (Santa Cecília de Voltregà)».
El Prat Gros és una masia al terme de Malla (Osona) inclosa a l'Inventari del Patrimoni Arquitectònic de Catalunya. Inicialment era la casa del propietari, que està annexionada a la masoveria (el Prat Xic). Però ha sofert múltiples modificacions, de manera que actualment és utilitzada com a cort (planta baixa) i lloc de treball (porxos). Constitueix únicament un afegit a la masoveria. Estructura de planta rectangular amb porxos al primer pis, amb un pati a l'entrada protegit per un mur.

## Notes

* 1 2 «El Prat Gros». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Hida'ar

Hida'ar o també Hidar, va ser un rei de Mari a l'antiga Mesopotàmia, una ciutat-estat molt important pel seu comerç al curs mitjà de l'Eufrates. Va regnar cap a l'any 2300 aC.
El seu nom es menciona tant a les Tauletes d'Ebla com a les Tauletes de Mari, i totes dues fonts el fan el penúltim rei de Mari abans de la conquesta d'aquest país per Sargon d'Accad. Durant el seu regnat, Sargon "rei d'Accad, sacerdot d'Ixtar, rei de Kix, l'ungit per Anum, governador d'Enlil (Nippur)" segons els títols d'una inscripció, va conquerir Uruk, va capturar en una batalla Lugal-Zage-Si, rei d'Umma, va ocupar Uruk i Ur, i va governar des del mar superior fins al mar inferior, és a dir, des del golf Pèrsic fin al Mediterrani. Hida'ar i el rei d'Elam se li van oposar, i Sargon va ocupar els territoris d'Elam i una gran part del territori de Mari, però no encara la capital. Ho va fer en temps del successor d'Hida'ar, Ishqi Mari.

## Referències

* ↑ Oliva, Juan (ed.). Textos para una historia política deSíria-Palestina. Tres Cantos: Akal, 2008, p. 16, 34 i 69. ISBN 9788446019497.
# Vidre soluble

El vidre soluble o vidre líquid és el nom popular amb què es coneixen els silicats de sodi i de potassi.
En unió amb la calç del ciment genera un gel d'àcid silícic que impermeabilitza i millora la qualitat superior del formigó. L'any 2011 es va fer servir el vidre soluble per tractar d'impedir l'emissió de radioactivitat de les centrals nuclears del Japó danyades pel terratrèmol i tsunami d'aquell any. L'ortosilicat de sodi Na₄SiO₄ és soluble en aigua i especialment aquesta solució rep el nom de vidre soluble. Es fa servir igualment el metasilicat Na₂SiO₃ i altres silicats o hidrosilicats. Quan s'hi afegeix un àcid es condensa en àcid silícic Si(OH)₄.

## Usos

* Conserva els ous, endurint-los, durant uns mesos.
* Pega en la fabricació de cartró.
* Component de pintures hidròfugues especialment en sitges.

## Referències

* ↑ Font, Antoni Pedrola i. Materials, procediments i tècniques pictòriques. Edicions Universitat Barcelona, 1982, p. 105. ISBN 978-84-7528-027-1.
* ↑ Alter, Luis Bilurbina; Liesa, Francisco. Fonaments de la corrosió i mesures de protecció. Universitat Politècnica de Catalunya. Iniciativa Digital Politècnica, 2019-02-20, p. 153. ISBN 978-84-9880-747-9.
# Nikolai von Bunge

Nikolai Karl Paul von Bunge (rus: Никола́й Христиа́нович Бу́нге, tr. Nikolay Khristianovich Bunge; 23 novembre [C.J. 11 novembre] de 1823 – 15 juny [C.J. 3 juny] de 1895), més conegut com a Nikolai Bunge, va ser l'arquitecte preeminent germano-rus del capitalisme rus sota Alexandre III. Va ser un distingit economista, estadista i acadèmic de l'Acadèmia de Ciències de Sant Petersburg. També havia estat rector de la Universitat de Kíiv i ministre de Finances.

## Biografia

Bunge va néixer a Christian Gottlieb von Bunge de la família luterana Bunge d'origen prussià oriental, a Kíiv i era la segona generació de Kíiv. El seu avi, Georg Friedrich Bunge, es va traslladar dels Stallupönen a Kíiv en algun moment del segle xviii. Bunge va ser professor de la Universitat de Kíiv, de la qual va exercir com a degà entre 1859 i 1880, quan va ser citat a Sant Petersburg per convertir-se en viceministre i després (des de 1881) ministre de Finances. Cinc anys més tard, va esdevenir president del gabinet de ministres, el càrrec més alt de l'administració civil de l'Imperi rus.
Bunge va emprendre una sèrie de reformes amb l'objectiu de modernitzar l'economia russa. Consolidà el sistema bancari de l'Imperi i fundà el Banc de Terres dels Camperols (1883) que ajudava els pagesos a comprar terres. Va introduir importants canvis en la legislació fiscal que van reduir seriosament la càrrega fiscal de la pagesia. Es va suprimir l'impost de capçalera i es va introduir l'impost de successions.
Les polítiques de Bunge cap a les indústries russes eren extremadament proteccionistes. Va promoure la construcció de ferrocarrils i va encapçalar les primeres lleis laborals russes, algunes d'elles destinades a reduir el treball infantil.
No obstant això, el 1887 sota la pressió dels diputats conservadors, acusant-lo d'incompetència i incapacitat per superar el dèficit pressupostari, NK Bunge va dimitir.
# Ramon Farré i Gassó

Ramon Farré i Gassó (Lleida, 1907 - Moscou, 4 d'agost de 1978) va ser un polític i guerriller català.

## Biografia

Va néixer a Lleida el 1907. Tallista de professió, en la seva joventut va ser activista sindical; es va afiliar al Partit Socialista Unificat de Catalunya (PSUC) el 1936. Després de l'esclat de la Guerra civil va passar a formar part del comissariat polític de l'Exèrcit Popular de la República, exercint com a comissari del XXII Cos d'Exèrcit. En aquesta qualitat durant la batalla de Terol va ser l'encarregat de negociar amb el coronel Domingo Rey d'Harcourt la rendició de la guarnició franquista.
Al final de la contesa, amb la derrota republicana, va haver de marxar a l'exili. Es va instal·lar a la Unió Soviètica. Allí va cursar estudis a una escola política Planérnaia, i treballà posteriorment com tallista. Va contreure matrimoni amb la professora Amelia Gómez García. Va morir a Moscou el 4 d'agost de 1978.

## Referències

* 1 2 3 Encinas Moral, 2008, p. 156.
* ↑ Álvarez, 1989, p. 179, 187.
* ↑ Corral, 2005, p. 172.
* ↑ Arasa, 1993, p. 110.
* ↑ Encinas Moral, 2008, p. 156, 336.

## Bibliografia

* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Arasa, Daniel. Los españoles de Stalin. Belacqva, 1993.
* Corral, Pedro. Si me quieres escribir. La batalla de Teruel. DeBolsillo, 2005. ISBN 84-9793-626-4.
* Encinas Moral, Ángel Luis. Fuentes históricas para el estudio de la emigración española a la U.R.S.S. (1936-2007). Madrid: Exterior XXI, 2008.
# Ramon Farran Mestanza

Ramon Farran Mestanza (Barcelona 1912 - 2001) fou directiu de tennis taula català.
Esportista polifacètic, de jove va practicar diversos esports, especialment el rem al Reial Club Marítim de Barcelona, el tennis al Reial Club de Polo i el tennis taula al London Club de Barcelona i al Calella Ping-Pong Club, que ell mateix havia fundat el 1930 i del qual va ser nomenat president. L'any 1934, juntament amb altres directius de diversos clubs barcelonins, formà una comissió encarregada de redactar els estatuts de la Federació Catalana de Ping Pong, antecedent de la Federació Catalana de Tennis de Taula, de la qual fou el primer president (1935-39). També treballà en la creació de la federació espanyola, l'any 1936, a Barcelona. El 1983 crea un trofeu amb el seu nom per promocionar les categories inferiors. Fou president d'honor del Club Tennis Taula Calella, membre honorífic de la Federació Catalana de Tennis de Taula i rebé la insígnia d'or de la federació barcelonina, i la de plata, de la gironina. Rebé la medalla de Forjadors de la Història Esportiva de Catalunya el 1989.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Tarruella, Josep M.; Yxart, Josep M. Història del tennis de taula català. Barcelona: FC de Tennis Taula, 2003.
* ↑ Forjadors de la història esportiva de Catalunya. Barcelona: Generalitat de Catalunya, 1989. ISBN 84-393-3661-6.
# Ramon Farrán Sánchez

Ramon Farrán Sánchez (Barcelona, gener de 1939) és un bateria de jazz, arranjador, productor, compositor i director d'orquestra català. És el fundador de la Fundación Orquesta Nacional de Jazz de España (FONJAZZ).

## Discografia

| Àlbum | Any | Discogràfica |
| FARRAN Y SU NUEVO SONIDO ESPAÑOL | 1968 | Discos Vergara |
| MAGIC MOOG | 1973 | Discos BASF |
| HANG GLIDER | 1973 | Discos BASF |
| MY YOUNG COMET | 1974 | Discos BASF |
| OLIVE TREE | 1977 | Discos / Bass Drums |
| TABACO 2 | 1979 | Discos Quality / D.K. 2007 |
| EL CORTO VUELO DEL GALLO | 1980 | Tándem / T. 90-004 |
| EL OLIVO | 1984 | Discos Blau / A.6 / |
| ELEMENTS | 1985 | Discos Blau/ A. 7 |
| CONTRA EL VIENTO | 1990 | Discos Mercury / AF 84019- 1 |
| MANTRA DE AHIMSA | 1990 | RTVE Música / 640023 |
| AQUI LLEGA CONDEMOR | 1996 | Guadiana Producciones |
| JALEOS | 2009 | Sony Music (Legacy) |
| MUJERES EN EL JAZZ | 2010 | Creart Música S.L. |

## Bibliografia

* Guía profesional del Jazz (Fundación Autor, Cuadernos de Jazz Editores S.L.- ISBN 84-8048-327-X)
* Jazz en Barcelona 1939-1965 desde las excitantes matinales de Hot a las noches mágicas del Jamboree. Autor: Jordi Pujol Baulenas, Editor: Almendra Music, S.L. ISBN 84-923884-3-9.
* Guía Universal del Jazz Moderno Autores: Juan Giner, Joan Sardá,Enric Vázquez. Ediciones Manon Tropo- Robin Book, Depósito LegalB-46.96222-10-1. ISBN 84-96222-10-1
* Diccionario de la Música Española e Hispanoamericana- Tomo 4 (F) - Director y coordinador E. Casares Rodicio. Equipo de investigación: Victoria Eli Rodríguez, Benjamín Yépez Chamorro, Yolanda Aker, Montserrat Bergadá, y 7 más. Directores en Hispanoamérica: Irma Ruíz, Walter Sánchez, Luis Merino, y muchos más. Ministerio de Educación y Cultura de España-Instituto Complutense de Ciencias Musicales. ISBN, 84-8048-307-5. DEPÓSITO LEGAL, M-305731999.

## Referències

«Discography at Discogs» (en anglès). «Aquí llega Condemor, el pecador de la pradera» (en castellà). «Jaleos» (en castellà). «Presentación disco Mujeres en el Jazz» (en castellà). Arxivat de l'original el 18 de setembre de 2010. «Diccionari del Teatre a Les Illes Balears» (en catalán). «Sellos RTVE» (en castellà). Arxivat de l'original el 25 d'octubre de 2012. [Consulta: 9 juliol 2012]. «Estreno Un toro suelto en Nueva York» (en castellà). «Entrevista a Ramón Farrán» (en castellà). «Entrevista/reportaje a Ramón Farrán como músico destacado español nacido en Barcelona para Radio Com, la emisora cultural de Catalunya Radio» (en catalán). «Biografía de Peret» (en castellà). Arxivat de l'original el 24 de setembre de 2012. «Disco My Young Comet & Magic Moon» (en castellà).

## Enllaços externs

* Fonjazz
* Ramon Farrán Arxivat 2017-09-19 a Wayback Machine.
# Rascló oriental

El rascló oriental (Rallus indicus) és una espècie d'ocell de la família dels ràl·lids (Rallidae) sovint considerat una subespècie del rascló comú. Habita zones humides del nord de Mongòlia, Sibèria oriental, nord-est de la Xina, Corea i nord del Japó.

## Referències

* ↑ «Rascló oriental». Cercaterm. TERMCAT, Centre de Terminologia. Rev. 20/11/2023(català)
# Rascló gris

El rascló gris (Rallus longirostris) és una espècie d'ocell de la família dels ràl·lids (Rallidae) que habita pantans salats o salobres d'Amèrica Central i del Sud, des de Costa Rica cap al sud fins Colòmbia, Veneçuela, Guaiana i nord i sud-est del Brasil. Ha estat considerada coespecífica amb el rascló sorollós (Rallus crepitans), fins alguns treballs recets.

## Referències

* ↑ «Rascló gris». Cercaterm. TERMCAT, Centre de Terminologia. Rev. 20/11/2023(català)
* ↑ JM Maley, RT Brumfield. 2013. Mitochondrial and next-generation sequence data used to infer phylogenetic relationships and species limits in the Clapper/King Rail (Rallus longirostris and elegans) complex. Condor. 115:316–329.
# Rambouillet

Rambouillet és un municipi francès, situat al departament de Yvelines i a la regió de l'Illa de França. L'any 1999 tenia 24.758 habitants.
Forma part del cantó de Rambouillet, del districte de Rambouillet i de la Comunitat d'aglomeració Rambouillet Territoires.
# Quinti Hirpí

Quinti Hirpí (en llatí: Quinctius Hirpinus) fou un amic d'Horaci, el qual li va dedicar una oda i li va dirigir una epístola, segons els títols que han pervingut dels seus poemes. En la primera d'aquestes composicions Horaci recomana al seu amic de relaxar la seva dedicació als oficis públics. A l'epístola li diu que val més una virtut sòlida que gran.

## Referències

* ↑ Hirpinus, Quinctius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 496

## Bibliografia

* Extracte de l'epístola d'Horaci (anglès)
# New London (Missouri)

New London és una població dels Estats Units a l'estat de Missouri. Segons el cens del 2000 tenia 1.001 habitants.

## Demografia

Segons el cens del 2000, New London tenia 1.001 habitants, 411 habitatges, i 286 famílies. La densitat de població era de 552,1 habitants per km².
Dels 411 habitatges en un 34,3% hi vivien nens de menys de 18 anys, en un 52,6% hi vivien parelles casades, en un 13,4% dones solteres, i en un 30,4% no eren unitats familiars. En el 27,3% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,3% tenia menys de 18 anys, un 8,4% entre 18 i 24, un 23,9% entre 25 i 44, un 25,4% de 45 a 60 i un 16,1% 65 anys o més.
L'edat mediana era de 39 anys. Per cada 100 dones de 18 o més anys hi havia 87,3 homes.
La renda mediana per habitatge era de 28.875 $ i la renda mediana per família de 35.192 $. Els homes tenien una renda mediana de 26.691 $ mentre que les dones 18.194 $. La renda per capita de la població era de 14.360 $. Entorn del 10,4% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New London». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].